open-index/open-wikipedia-markdown huggingface dataset:
Nees Atromitou 2018

: nemaišyti su kitais klubais, naudojančiais pavadinimuose žymenis **„Nees, Atromitou“**: PAE Atrómītos (APS Atrómitos Athinón), Atromitos Patras, AS Atrómitos Palamá, Atromitos Agios Georgios.

**moterų futbolo klubas Nees Atromitou** () – Graikijos futbolo klubas iš Peristerijaus. 

Moterų futbolo klubas **„Nees Atromitou 2018“** arba tiesiog **„Nees Atromitou“** rungtyniavo aukščiausioje Graikijos moterų futbolo lygoje.

## Istorija
Klubas oficialiai įkurtas 2018 m. Netrukus pateko į B divizioną. 2022–2023 m. sezone tapo B diviziono nugalėtojomis savo grupėje.

Nuo 2023–2024 m. sezono rungtyniavo A divizione.

## Pasiekimai
;  A divizionas
* Devintoji vieta: 2023–2024 m.

;  B divizionas
*  **Nugalėtojos (1):** 2022–2023 m.

## Sezonai
; Pastarųjų metų sezonai

## Garsesnės žaidėjos
; Žaidėjos, atstovavusios nacionalinei rinktinei
*   
; Užsiienietės
*  Jasna Đorđević (kapitonė)

## Treneriai
*  
*  Kalomoira Kontomichi, 2020–

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga.

; Aprangos gamintojai
*  Macron

## Išnašos

## Nuorodos
* [ Oficiali klubo svetainė]
* [ facebook paskyra] WFC
* SOCCERWAY
* SOFASCORE
* Globalsportsarchive
Didysis nusivylimas

**Didysis nusivylimas** () – frazė, kuria įvardijamas pasekėjų nusivylimas, neišsipildžius niujorkiečio baptistų pamokslininko William Miller pranašystei, kad Jėzus Kristus sugrįšiąs 1844 m.

W. Miller, tyrinėdamas Bibliją, priėjo išvadą, kad Kristus sugrįš maždaug 1843 ar 1844 m. Iš pradžių W. Miller tikslios datos nenurodė, tačiau 1843 m. sausį paskelbė, kad laikų pabaiga įvyksianti tarp 1843 m. kovo 21 d. ir 1844 m. kovo 21 d. Kai taip nenutiko, praėjus mėnesiui jis pripažino klydęs. Visgi Kristaus sugrįžimo imta laukti 1844 m. spalio 22 d. Kai ir vėl nieko neįvyko, didžiuma pasekėjų liko visiškai nusivylę. Dėl neišsipildžiusios pranašystės adventistų gretose kurį laiką tvyrojo sąmyšis, judėjimas suskilo, daugelis pasekėjų jį apskritai paliko.

Iš mileritų judėjimo kilo Septintosios dienos adventistai, Jehovos liudytojai, Pasaulinė Dievo bažnyčia.

## Išnašos
Salomon Kouadio

**Salomonas Kuadžio** (*Kouadio Zeigon Salomon Kobenan*; g. 2003 m. gegužės 30 d.) – Dramblio Kaulo Kranto futbolininkas, saugas.

## Karjera
Karjerą pradėjo gimtinėje. Atstovavo Monajoce“, „Yopougon“ bei sostinės Abidžano „Stella Club“.

### „Panevėžio“ klubas
2024 m. spalio mėn. prisijungė prie „Panevėžio“ klubo treniruočių. 2024 m. gruodžio 21 d. pranešta, kad atstovaus „Panevėžio“ klubui. Sudaryta trejų metų trukmės sutartis.

2025 m. kovo 2 d. oficialiai debiutavo klube A lygos rungtynėse prieš FA Šiauliai. Varžovai palaužė panevėžiečius rezultatu 3-1.

2025 m. balandžio 16 d. pelnė pirmąjį savo įvartį A lygos rungtynėse prieš Alytaus „Dainavą“ ir svariai prisidėjo prie panevėžiečių pergalės rezultatu 3-1.

## Statistika
; A lygos statistika

Spalvų reikšmės:
:  rungtyniavo A lygoje;

## Laimėjimai
;  su FK Panevėžys
* **[[LFF taurė]]s laimėtojas:** 2025 m.

## Išnašos

## Nuorodos
* toplyga.lt svetainė
* SOCCERWAY
* lietuvosfutbolas.lt
* Globalsportsarchive
Dovydas Sasnauskas

**Dovydas Sasnauskas** (g. 2000 m. vasario 16 d.) – Anglijos–Lietuvos futbolininkas, gynėjas. Kitados atstovavo Lietuvos U-17 rinktinei. 2024 m. pakviestas į Lietuvos U-19 rinktinę.

## Klubinė karjera
Kitados futbolo paslapčių sėmėsi „Chelsea“ klubo jaunimo ugdymo struktūroje. Nuo 2023 m. priklausė Sheffield United klubo akademijai. Atstovavo Shefildo U-18, bei U-21 komandoms jaunimo lygose.

2024 m. pasirašė profesionalią sutartį su „Sheffield United“ klubu. 2024 m. gruodžio 24 d. paskelbta, kad pauzės U-21 čempionate futbolininkas vienam mėnesiui skolinamas Buxton FC. 2024 m. gruodžio 21 d. lietuvis debiutavo Conference North rungtynėse prieš „Warrington Town“. Sasnauskas pasirodė startinėje sudėtyje ir rungtyniavo visas 90 minučių. Varžovai palaužė lietuvio atstovaujamą Buxton minimaliu rezultatu 0-1.

2025 m. rugpjūčio 13 d. debiutavo „Sheffield United“ klubo pagrindinėje sudėtyje. Anglijos lygos taurės („Carabao Cup“) pirmojo etapo rungtynes pradėjo startinėje sudėtyje ir žaidė prieš „Birmingham City“. Rungtynių pradžioje (5 minutę) vidurio gynėjas suklydo ir varžovai įsiveržė į priekį (1-0). Susitikimas baigėsi „Birmingham City“ pergale minimalia persvara (2-1).

## Pasiekimai
; TBA

## Rinktinės
Kitados atstovavo Lietuvos U-16 ir U-17 rinktinėms. 2024 m. lapkričio 13 d. debiutavo Lietuvos U-19 rinktinėje rungtynėse prieš Angliją. 

2024 m. lapkričio 16 d. žaidė prieš Belgiją, o 2024 m. lapkričio 19 d. prieš Bulgariją.

; Lietuvos U-21 rinktinė
2025 m. rugpjūčio 29 d. tapo žinoma, kad futbolininkas pakviestas į Lietuvos U-21 rinktinę.

## Šaltiniai

## Nuorodos
* Shieffield United svetainė
* SOCCERWAY
* Transfermarkt
* lietuvosfutbolas.lt
* Globalsportsarchive
Aberdynas (Pietų Dakota)

**Aberdynas** () – miestas Jungtinėse Amerikos Valstijose, Pietų Dakotos šiaurės rytuose, Džeimso slėnyje, 260 km į šiaurės rytus nuo Piro. Brauno apygardos centras. Yra oro uostas, transporto mazgas (geležinkeliai į Sent Polą, Janktoną, Sietlą, Hankisoną). Žemės ūkio regiono prekybinis centras (galvijai, kiaulės, avys, sojos, kukurūzai, kviečiai, miežiai, rugiai, šienas, saulėgrąžos). Gaminami medicininiai preparatai, elektros perdavimo įranga, įrankiai, artilerijos dalys. Svarbus regioninis prekybos, finansų, sveikatos paslaugų taškas. Turizmas (žūklė, fazanų medžioklė).

Veikia Šiaurinės Valstijos universitetas (nuo 1901 m.), koledžas (nuo 1951 m.), Dakotų prerijų muziejus. Aberdyne gyveno rašytojai Hamlinas Garlandas (parašė autobiografinę seriją „Vidurinė riba“) ir L. Frankas Baumas (parašė knygą „Stebuklingasis Ozo šalies burtininkas“, mieste rengiamas Ozo festivalis). Netoliese yra Smėlio ežero nacionalinis laukinės gamtos draustinis, keli tvenkiniai (Ričmondo, Mainos).

2010 m. 91,8 % miesto gyventojų buvo baltieji, 3,6 % – indėnai, 1,6 % – lotynoamerikiečiai, 2,5 % – mišrios kilmės, 1,3 % – azijiečiai, 0,7 % – afroamerikiečiai.

## Istorija
Aberdynas įkurtas 1881 m. prie didelės geležinkelių sankryžos ir pavadintas pagal Aberdyną Škotijoje (iš jo apylinkių buvo kilęs geležinkelio direktorius Aleksanderis Mitčelas). Nuo 1882 m. – miestelis, nuo 1883 m. – miestas.

## Šaltiniai
Aberdynas (Merilandas)

**Aberdynas** () – miestas Jungtinėse Amerikos Valstijose, Merilando šiaurės rytuose, 42 km į šiaurės rytus nuo Baltimorės, netoli Česapyko įlankos kranto. Miestas aptarnauja šalia esantį Aberdyno karinį poligoną (plotas 293 km², įsteigtas 1917 m.). Jame testuojama JAV ginkluotė, karinė technika, šaunamieji ginklai. Aberdyne veikia JAV armijos ginkluotės muziejus su viena didžiausių ginklų kolekcijų pasaulyje. Vystoma smulki pramonė.

2010 m. 58,9 % miesto gyventojų buvo baltieji, 30,5 % – afroamerikiečiai, 5,4 % – lotynoamerikiečiai, 2,9 % – azijiečiai, 5,3 % – mišrios kilmės.

## Istorija
Aberdynas įkurtas apie 1880 m. ir pavadintas pagal Aberdyną Škotijoje. Nuo 1892 m. – miestelis, nuo 1992 m. – miestas.

## Šaltiniai
Abertileris

**Abertileris** (, ) – miestelis Jungtinėje Karalystėje, pietų Velse, Blainai Gvento grafystėje (istorinė Monmutšyro grafystė), Ebu upės slėnyje, 27 km į šiaurės rytus nuo Kardifo. Prekybinis centras. Apylinkėse yra Brekono Bakenų nacionalinis parkas ir Blainavono istorinė pramoninė gyvenvietė.

## Istorija
Pavadinimas valų kalba reiškia „Tilerio [upės] žiotys“.

Abertileris nuo 1850 m. augo kaip akmens anglių gavybos centras. Anglys kastos iki XX a. 9-ojo dešimtmečio. Vėliau su valstybės parama plėtota smulkioji pramonė.

## Sportas
* Abertillery Bluebirds FC (futbolas)

## Šaltiniai
Rendė (Zalivinas)

**Rendė** (, nuo 1946 m. ***Zalivinas***, ) – buvęs kaimas Kaliningrado srityje, į šiaurės vakarus nuo Labagyno, pietinėje Kuršmarių pakrantėje.

## Istorija

XIX a. minima *Nauja Renda* ir *Sena Renda*. Kaime buvo švyturys. Sovietmečiu Rendė kartu su Labagynu tapo Zalivino kaimo teritorija, nors dar XX a. pabaigoje tebežymimas senasis vokiškas vardas, nurodomas rusiškai.

## Šaltiniai

## Nuorodos
*
Rogainiai (reikšmės)

**Rogainiais** vadinamos gyvenvietės:

## Lenkija
* Rogainiai Varmijos Mozūrų vaivadijoje.

## Rusija

Kaliningrado srityje:
* Rogainiai (Šliuznojė) Slavsko rajone,
* Rogainiai (Zujevka) Polesko rajone.
Rominta

**Rominta** vadinami objektai Kaliningrado srityje ir Lenkijoje:
* Rominta (upė),
* Rominta (Krasnolesė), bažnytkaimis,
* Romintos giria.
Abingdonas (Virdžinija)

**Abingdonas** () – miestas Jungtinėse Amerikos Valstijose, pietvakarių Virdžinijoje, Mėlynuosiuose kalnuose, netoli Tenesio sienos, 24 km į šiaurės rytus nuo Bristolio. Vašingtono apygardos centras. Praeina Ričmondo–Noksvilio geležinkelis ir plentas. Kurortas. „Burley“ tabako auginimas ir aukcionai. Gaminami rankdarbiai, kiniško porceliano gaminiai. Veikia Barterio teatras (nuo 1933 m.), Virdžinijos Aukštumų koledžas (nuo 1967 m.). Apylinkėse yra Rodžerso kalno nacionalinė rekreacinė teritorija.

2020 m. 94 % gyventojų buvo baltieji, 0,8 % – lotynoamerikiečiai, 1,8 % – mišrios kilmės, 2,2 % – afroamerikiečiai, 1,1 – azijiečiai.

## Istorija
1760 m. per šias vietas keliavęs Amerikos kolonizatorius Danielis Būnas jas pavadino Vilko kalvomis (*Wolf Hills*). 1774 m. pastatytas Juodasis fortas apsiginti nuo čerokių antpuolių. Abingdono gyvenvietė sudaryta 1778 m. (pavadinimo šaltinis neaiškus: galbūt pagal lordą Abingdoną, galbūt pagal Danielio Būno namo Pensilvanijoje pavadinimą, galbūt pagal Martos Vašington gimtąjį Abingdono miestą Anglijoje). Pilietinio karo metais Abingdoną nusiaubė Sąjungininkai, vadovaujami generolo Džordžo Stounmano.

Apygardos centras nuo 1778 m.

## Šaltiniai
Abingdonas (reikšmės)

**Abingdonas** (*Abingdon*) gali reikšti:
* Abingdonas prie Temzės – miestas Anglijoje;
* Abingdonas – miestas JAV, Virdžinijoje;
* Abingdonas – miestas JAV, Ilinojuje.
Lenkininkai (Savinas)

**Lenkininkai** (arba ***Romovupiai***, , nuo 1938 m. *Ruppen*; nuo 1946 m. ***Savinas***, ) – buvęs kaimas Kaliningrado srityje, 15 km į pietryčius nuo Narkyčių.

## Istorija

XVIII a. pabaigoje buvo kaimas kairiajame Auksinės krante. XIX a. pradžioje – žemdirbių kaimas, XIX a. viduryje – kilmingasis dvaras. Sovietmečiu viskas sunaikinta.

## Šaltiniai

## Nuorodos
*
Abilinas (Kanzasas)

**Abilinas** () – miestas Jungtinėse Amerikos Valstijose, vidurio rytų Kanzase, prie Smoki Hilo upės, 130 km į vakarus nuo Topikos. Dikinsono apygardos centras. Praeina Kanzas Sičio–Denverio plentas, geležinkeliai į Kanzas Sitį, Denverį, Hastingsą, Vičitą. Auginami žieminiai kviečiai. Prekybos galvijais, grūdais, kitais žemės ūkio produktais centras. Yra Kanzas Sičio sporto šlovės galerija, greihaundų šlovės galerija, prezidento Dvaito Eizenhauerio centras (vaikystės namai, biblioteka, palaidojimo vieta).

2020 m. 89,5 % gyventojų buvo baltieji, 5,6 % – lotynoamerikiečiai, 4,9 % – mišrios kilmės, 0,8 % – afroamerikiečiai.

## Istorija
Abilinas įkurtas 1858 m. ir vadintas Mad Kriku („purvo upokšniu“). Apie 1860 m. pervadintas pagal biblinę Abileno lygumą senovės Sirijoje. 1867 m. gyvenvietę pasiekė geležinkelis, ji tapo svarbiu galvijų pervežimo tašku. 1871 m. pervežta 700 tūkst. galvijų ir daugiau nei 5000 kaubojų. Vietovė pagarsėjo dėl anarchijos. 1871 m. miesto maršalu buvo pagarsėjęs šaudytojas Laukinis Bilas Hikokas, kuris per savo trumpą darbo laiką nušovė daugiau nei 50 tariamų įstatymų pažeidėjų.

Atsiradus užtveriamoms ganykloms, Abilino reikšmė sumažėjo, galvijų perginimai persikėlė į Vičitą. 1892–1909 m. Abiline gyveno ir mokyklą lankė būsimas JAV prezidentas Dvaitas Eizenhaueris. Vėliau čia ir palaidotas.

## Šaltiniai
Rautenburkis

**Rautenburkis** (, nuo 1946 m. ***Malinovka***, ) – buvęs kaimas Kaliningrado srityje, 2 km į pietvakarius nuo Lapynų, prie Gilijos upės.

## Etimologija

1673 m. dvarą įkūrė *Philipp de la Chièze*, pavadinęs jį savo mirusios žmonos *Katharinos von Rautter* atminimui (dvarininkinis vietovardis).

## Istorija

Dvaras įkurtas XVIII a., buvo bajoriškasis riteriškasis dvaras. XIX a. viduryje įsteigta pradinė mokykla, XX a. tarpukariu veikė pašto stotis. Sovietmečiu kaimas sunyko.

## Šaltiniai

## Nuorodos
*
Abingtonas (Masačusetsas)

**Abingtonas** () – miestas Jungtinėse Amerikos Valstijose, rytų Masačusetse, 31 km į pietryčius nuo Bostono, 6 km į rytus Broktono. Vašingtono apygardos centras. Praeina Bostono–Plimuto geležinkelis. Vystomos daugiausia paslaugos, nedidelė gamyba. Šalia vakaruose – Emso Nauelo valstijos parkas.

2010 m. 92,5 % gyventojų buvo baltieji, 1,9 % – lotynoamerikiečiai, 1,4 % – mišrios kilmės, 2,1 % – afroamerikiečiai, 1,8 % – azijiečiai.

## Istorija
Vietovėje ikikolonijiniais laikais gyveno indėnai masačusetsai ir ją vadino Manamuskeaginu (*Manamooskeagin*). 1649 m. europiečiai žemes išpirko iš vado Masasoito. Naujakuriai pradėjo kurtis 1668 m., gyvenvietė sudaryta 1712 m. ir pavadinta pagal Abingtoną Anglijoje. 1769 m. atidaryta geležies liejykla. 1815 m. Džesė Rid sukūrė kniedžių gamybos mašiną, kas leido suklestėti avalynės pramonei. Abingtonas garsėjo tuo, kad pagamino pusę visos Sąjungininkų pilietiniame kare naudotos avalynės. 1846–1865 m. buvo abolicionizmo judėjimo židinys.

## Šaltiniai
Abingtonas

**Abingtonas** () gali reikšti:
* Abingtonas – keletas mažų kaimų Anglijoje, Škotijoje ir Airijoje;
* Abingtonas – miestas JAV, Masačusetse;
* Abingtonas – keletas smulkių gyvenviečių JAV (Indianoje, Ilinojuje);
* Abingtono savivaldybė – JAV, Pensilvanijoje.
Sakalai (Ragainė)

**Sakalai** () – buvęs kaimas Kaliningrado srityje, 5 km į pietryčius nuo Žilių.

## Istorija

Priklausė Žilių parapijai.

## Šaltiniai

## Nuorodos
*
Katniava (reikšmės)

**Katniava** vadinamos trys gretimos gyvenvietės Kaliningrado srities Nesterovo rajone:
* Katniava,
* Naujoji Katniava,
* Senoji Katniava.
Abong Mbangas

**Abong Mbangas** () – miestas pietryčių Kamerūne, Rytų regione, 178 km į vakarus nuo Jaundės, prie Njongo upės aukštupio. Aukštutinio Njongo padalinio centras. Uostas prie laivybinės trasos Njongo upe pradžios. Keliai į Jaundę, Bertua, Lomijė. Prekybinis centras (išvežama mediena, tabakas, kava). Statybinių medžiagų (plytų) gamyba. Į pietus nuo Abong Mbango pasiekiamas Dža faunos rezervatas (pasaulio paveldo objektas).

Mieste vyrauja makų tautybės žmonės.

## Istorija
Europiečiai Abong Mbangą pasiekė XIX a. Vokiečiai iš čia Njongo upe plukdė kaučiuką, o vėliau pastatė fortą ir administracinius pastatus.

## Šaltiniai
Meningitas

**Meningitas** (, iš , kilm. *mēningos* – 'smegenų dangalas') – ūminis arba lėtinis apsauginių galvos ir nugaros smegenų dangalų (meningų) uždegimas.  Būna infekcinis ir neinfekcinis (aseptinis).

Dažniausi ligos simptomai – karščiavimas, stiprus galvos skausmas, vėmimas ir kaklo sustingimas, kai kada pasitaiko fotofobija. Taip pat gali pasireikšti sumišimas ar sąmonės pakitimas, pykinimas, sergantįjį gali erzinti šviesa, garsas ar prisilietimas. Esant sunkiai ligos eigai, prasideda traukuliai, ligonis praranda sąmonę. Mažiems vaikams neretai pasireiškia tik nespecifiniai simptomai, kaip antai irzlumas, mieguistumas, nevalgumas. Gali pasireikšti ir neblykštantis bėrimas (prispaudus stiklinę prie bėrimo, bėrimas neišnyksta).

Uždegimą gali sukelti užsikrėtimas virusais, bakterijomis, grybais ar parazitais (toksoplazmomis, amebomis). Neinfekcinį meningitą gali sukelti piktybinė liga, subarachnoidinis kraujavimas, lėtinė uždegiminė liga (sarkoidozė), kai kurie medikamentai. Kadangi uždegimo apimti audiniai yra prie pat galvos ir nugaros smegenų, meningitas gali kelti pavojų gyvybei, dėl to reikalinga skubi medicininė pagalba. Meningito diagnozę galima patvirtinti arba atmesti, atlikus lumbalinę punkciją, kai į stuburo kanalą įdūrus adatą, paimamas smegenų skysčio mėginys.

Kai kurioms meningito formoms galima užkirsti kelią imunizacija tam tikromis vakcinomis (meningokokų, kiaulytės, pneumokokų, Hib). Kad būtų išvengta užsikrėtimo, žmonėms, kurie artimai kontaktuoja su sergančiaisiais kai kuriais meningito tipais, gali būti tikslinga duoti antibiotikų. Esant ūminiam meningitui, gydymas pradedamas, ligoniui nedelsiant duodant antibiotikų, kai kuriais atvejais – antivirusinių vaistų. Siekiant išvengti komplikacijų dėl stipraus uždegimo, gali būti skiriami kortikosteroidai. Meningitas gali sukelti sunkias ir ilgalaikes komplikacijas – kurtumą, epilepsiją, hidrocefaliją, kognityvinį deficitą (ypač laiku nepradėjus gydymo).

2019 m. pasaulyje meningitas diagnozuotas maždaug 7,7 mln. žmonių, 236 000 iš jų mirė (1990 m. mirė 433 000). Jei skiriamas tinkamas gydymas, esant bakteriniam meningitui, mirties rizika yra mažesnė nei 15 %. Užsachario Afrikoje esama vadinamosios meningito juostos, kur kasmet tarp gruodžio ir birželio kyla bakterinio meningito protrūkiai. Mažesnių protrūkių pasitaiko ir kitur.

## Išnašos
Skirvytė (reikšmės)

**Skirvytė** – taip vadinami keli objektai Nemuno deltoje:
* Skirvytė, upė, viena Nemuno deltos atšakų;
* Skirvytė, kaimas dešiniajame Skirvytės krante, Rusnės saloje, Šilutės rajone;
* Skirvytė (Borovojė), buvęs kaimas kairiajame Skirvytės krante, dabartinėje Kaliningrado srityje.
Skirvytė (Borovojė)

**Skirvytė** (arba ***Skirvyčia***; , nuo 1946 m. ***Borovojė***, ) – buvęs kaimas Kaliningrado srityje, kairiajame Skirvytės upės krante Nemuno deltoje.

## Istorija

Kartu su Skirvytės kaimu, kuris yra priešingame – dešiniajame Skirvytės upės krante (dabartinis Šilutės rajonas Lietuvoje), Skirvytė kūrėsi kaip vienas kaimas abiejuose upės krantuose. 1540 m. minimas *Schyrwyck* kaimas, 1566 m. atidaryta smuklė, 1736 m. – pradinė mokykla. Po I pasaulinio karo kaimas padalytas tarp Lietuvos ir Vokietijos. Kairiakrantė, vokiška gyvenvietė pavadinta ***Skirvyte I***, joje tarpukariu veikė pašto stotis, tačiau užėjus sovietams po 1945 m. šis kaimas išnyko.

## Šaltiniai

## Nuorodos
* 
*
Smiltlaukiai

**Smiltlaukiai** (, nuo 1938 m. liepos 16 d. *Sandfelde*; 1945–1946 m. , nuo 1946 m. rugsėjo 7 d. ***Ščiukinas***, ) – buvęs kaimas šiaurinėje Kaliningrado srities dalyje, Nemano rajone, 17 km į pietvakarius nuo Ragainės, 12 km į pietus nuo Tilžės, kelių Tilžė–Skaisgiriai ir Gastos–Žiliai sankryžoje. Nuo 2008 m. birželio 30 d. Žilino kaimo gyvenvietės teritorija.

## Istorija

Nadruvos žemės kaimo pavadinimas prūsiškos kilmės. Kaimas priklausė Jurgaičių parapijai. Po II pasaulinio karo kaimas sunyko.

1818–1871 m. Prūsijos karalystės Rytų Prūsijos provincijos, 1871–1918 m. Vokietijos imperijos, 1918–1933 m. Veimaro respublikos, 1933–1945 m. Trečiojo reicho Gumbinės apygardos Lankos apskrities (1922–1945 m. Tilžės-Ragainės apskrities) kaimas, kaimo bendruomenė, nuo 1935 m. balandžio 1 d. savivaldybė. 1993–2008 m. Novo Kolchoznojė apylinkės kaimas, 1993 m. prijungtas prie Novo Kolchoznojės.

|}

## Gyventojai

## Šaltiniai

## Nuorodos
* 
* Губин А.Б. Топонимика Калининграда. Реки и водоемы // Калининградские архивы. – Калининград, 2007. – Вып. 7. – С. 197–228.
* Населенные пункты Калининградской области: краткий спр. / Ред. В.П. Ассоров, В.В. Гаврилова, Н.Е. Макаренко, Э.М. Медведева, Н.Н. Семушина. – Калининград: Калинингр. кн. изд-во, 1976.
* Населенные пункты Калининградской области и их прежние названия = Ortsnamenverzeichnis Gebiet Kaliningrad (nordliches Ostpreussen) / Сост. Е. Вебер. – Калининград: Нахтигаль, 1993.
Šakiai (Jermolovas)

**Šakiai** (, nuo 1938 m. *Feldhöhe*; nuo 1946 m. ***Jermolovas***, ) – buvęs kaimas Kaliningrado srityje, 6 km į šiaurės vakarus nuo Žilių.

## Istorija

Minimas nuo 1785 m., kai buvo mišrusis kaimas. Priklausė Žilių, vėliau – Jurgaičių parapijai. 1865 m. nutiestas Tilžės–Įsruties geležinkelis. Po 1945 m. kaimas išnyko.

## Šaltiniai

## Nuorodos
*
Šalteikiai

**Šalteikiai** (, nuo 1938 m. *Schalteck*; nuo 1946 m. ***Kolcovka***, ) – buvęs kaimas Kaliningrado srityje, 17 km į vakarus nuo Gastų, prie Šalteikės upelio.

## Istorija

Kaimas priklausė Juodgalių valsčiui. Po II pasaulinio karo kaimas sunyko.

## Šaltiniai

## Nuorodos
*
Šaukščiai (Senojė)

:: *Apie kaimą Šakių rajone žr. [[Šaukščiai]]*.

**Šaukščiai** (, nuo 1938 m. *Altengilge*, nuo 1946 m. ***Senojė***, ) – buvęs kaimas Kaliningrado srityje, 2 km į vakarus nuo Gastų.

## Istorija

Minimi 1785 m. kaip mišrusis kaimas. Priklausė Gastų, vėliau – Kryžionų parapijai. Po 1945 m. kaimas sunyko.

## Šaltiniai

## Nuorodos
*
Šilgaliai (Sadovojė)

**Šilgaliai** (, nuo 1938 m. *Heiderode*; nuo 1946 m. ***Sadovojė***, ) – buvęs kaimas Kaliningrado srityje, 3 km į vakarus nuo Mielaukių.

## Istorija

Kaimas priklausė Mielaukių parapijai. Po II pasaulinio karo kaimas sunyko.

## Šaltiniai

## Nuorodos
*
Šilgaliai (Kaširinas)

**Šilgaliai** (, nuo 1938 m. *Fichtenende*; nuo 1946 m. ***Kaširinas***, ) – buvęs kaimas Kaliningrado srityje, 4 km į šiaurės vakarus nuo Žilių, 5 km į pietryčius nuo Jurgaičių.

## Istorija

Minimi 1785 m. kaip mišrusis kaimas. Priklausė Žilių, nuo 1845 m. – Jurgaičių parapijai. Po 1945 m. kaimas išnyko.

## Šaltiniai

## Nuorodos
*
Šiupiniai

**Šiupiniais** vadinamos gyvenvietės Kaliningrado srityje:
* Šiupiniai (Dubovskojė) Gusevo rajone;
* Šiupiniai (Žarovas) Nemano rajone;
* Šiupiniai (Zelionojė) Oziorsko rajone;
* Slavsko rajone:
** Šiupiniai (Lugovojė),
** Šiupiniai (Zabolotnojė).
Šiupiniai (Zabolotnojė)

**Šiupiniai** (, nuo 1938 m. *Schuppen*; nuo 1946 m. ***Zabolotnojė***, ) – buvęs kaimas Kaliningrado srityje, 6 km į šiaurę nuo Senųjų Lapynų.

## Istorija

Kaimas priklausė Lapynų parapijai, po II pasaulinio karo sunyko.

## Šaltiniai

## Nuorodos
*
Šiupiniai (Lugovojė)

**Šiupiniai** (, nuo 1946 m. ***Lugovojė***, ) – buvęs kaimas Kaliningrado srityje, 4 km į pietvakarius nuo Aulavėnų.

## Istorija

Piečiau kaimo ėjo siaurasis geležinkelis Įsrutis–Mielaukiai, sovietmečiu išardytas. Kaimas po II pasaulinio karo sunyko.

## Šaltiniai

## Nuorodos
*
Šoreliai

**Šoreliais** vadinti du gretimi kaimai Kaliningrado srities Krasnoznamensko rajone:
* Didieji Šoreliai,
* Mažieji Šoreliai.
Šmergarbas

**Šmergarbas** () – buvusi gyvenvietė Kaliningrado srityje, 1 km į šiaurę nuo Dėdavos.

## Etimologija

Pavadinimas kildinamas iš pavardės *Šmeras* () + prūsiško *garbis* („kalnas“, ).

## Istorija

Kūrėsi kaip du dvarai – šiaurėje Didysis Šmergarbas (), pietuose visai prie pat Dėdavos – Mažasis Šmergarbas (). Vietovė priklausė Laukiškos parapijai. Po II pasaulinio karo sunyko.

## Šaltiniai

## Nuorodos
* 
*
Maunt Abū

**Maunt Abū** (, ) – miestas šiaurės vakarų Indijoje, Radžasthane, izoliuotame Aravalio kalnagūbryje, Abū kalno papėdėje, 100 km į vakarus nuo Udaipuro, aplink Nakio ežerą. Pasiekiamas kalnų keliu iš Abū Roudo. Kalnų kurortas. Svarbus turistinis ir piligriminis centras. Veikia policijos koledžas. Apylinkėse įrengta observatorija.

Mieste ir Abū kalno šlaituose stovi keletas puošnių hinduistinių ir džainų šventyklų. Svarbiausios yra marmurinės džainų Dilvaros šventyklos. Hinduistinės yra Šivai skirta Ačalešvaros Mahadevos šventykla, Durgai skirta Ambika Matos šventykla ir kt. Taip pat netoliese yra XV a. Ačalgarho fortas. Abu kalnas yra brahmakumarių dvasinio judėjimo pagrindinis centras.

2011 m. 89,31 % Maunt Abū gyventojai buvo hinduistai, 7,69 % – musulmonai, 1,45 % – krikščionys.

## Istorija
Abū kalnas tapatinamas su Mahabharatoje ir puranose minimais Arbudos kalnais ir mišku. Tikima, kad į Abū kalną iškeliavęs rišis Vasištha.

Britų valdymo laikais Maunt Abū buvo Radžputanos agentūros administracinis centras.


Dilwara Prashvantha Temple.jpg|Dilvaros džainų šventyklos
Dilwara Temple - Luna Vasahi.jpg|Luna Vasahio šventyklos vidus
Brahma Kumaris Om Shanti Bhawan (Universal Peace Hall) at Mount Abu.jpg|Madhubanas – brahmakumarių centras
Mount Abu by Mustafa Khargonewala alias Camaal Mustafa Sikander aka Lens Naayak 38.jpg|Miesto vaizdas


## Šaltiniai
Kontekstas

**Kontèkstas** ( 'surištas') – sakytinė arba rašytinė žodžio, sakinio ar didesnio kalbos vieneto aplinka. Kita šio termino reikšmė – kokio nors fakto, įvykio, reiškinio aplinkybės, sąlygos, aplinka.

Kalbiniu atžvilgiu, kontekstas neretai lemia sakinio arba jo dalių reikšmę, sandarą ir aktualiąją sakinio skaidą. Kontekstas svarbus skiriant pagrindines žodžių formų reikšmes nuo antrinių, susidarančių dėl aplinkos ar situacijos. Sakykime, pagrindinė lietuvių kalbos būtojo kartinio laiko reikšmė – nurodyti prieš kalbamąjį momentą vykusį ar įvykusį veiksmą (*Vyras <u>jojo</u> keliu ir <u>išgirdo</u> dainuojant*), o antrinė – tam tikrame kontekste šio laiko formomis įvardyti ir būsimą arba galimą veiksmą (*Paprašyk padaryti tokius račiukus, kad <u>įsisėdai</u>, <u>pagalvojai</u> ir, kur nori, be arklio <u>nuvažiavai</u>*). Konteksto įtaką teksto sandarai nagrinėja teksto lingvistika.

## Išnašos
Foliantas

**Foliántas** ( <  'lapas') – rankraštinė arba spausdinta knyga, kuri yra pusės popieriaus lapo formato (*in folio*; lankstant lapą pusiau išeina du lapai, tai yra keturi maždaug 60–80 cm aukščio puslapiai).

## Aprašas

Plačiąja prasme foliantais vadinami bet kokie daug puslapių turintys didelio formato leidiniai.

Taip pat turėtos mažesnio formato knygos: *in quarto* ( 'ketvirtas') formato, kurio puslapiai buvo 1/4 tipografinio lapo dydžio, ir *in octavo* ( 'aštuntas'), kurio puslapį sudarė 1/8 tipografinio lapo, o pačiame lape spausdinant būdavo 16 puslapių. Rankraštiniai foliantai buvo paplitę viduramžiais, foliantai gyvavo anktyvuoju spaudos laikotarpiu ir buvo spausdinami iki XIX a. Ilgainiui foliantai buvo pakeisti mažesnio formato knygomis ir, su retomis išimtimis, šiuolaikinėje spaudoje nebenaudojami.

## Išnašos
Tarpupėnai (reikšmės)

**Tarpupėnais** vadinamos gyvenvietės Kaliningrado srityje:
* Tarpupėnai Černiachovsko rajone;
* Nesterovo rajone:
** Didieji Tarpupėnai,
** Mažieji Tarpupėnai.
Pisa

**Pisa** gali reikšti:
* Pisa, Kaliningrado srities (Rusija) upė, Angrapės intakas;
* Pisa, Lenkijos upė, Narevo intakas;
* Piza (), miestas Italijoje, žymus pasvirusiu bokštu.
Tarpupėnai

**Tarpupėnai** (, nuo 1928 m. *Bergfriede*) – buvęs kaimas Kaliningrado srities centrinėje dalyje, 4 km į rytus nuo Įsruties, prie Pisos ir Angrapės santakos.

## Istorija

Kaimas buvo įsikūręs tarp upių – Angrapės ir Pisos (tikriausiai pagal tai ir pavadintas). Po 1945 m. sunyko.

## Šaltiniai

## Nuorodos
*
Timbra

**Timbra** (, nuo 1946 m. ***Rybackojė***, ) – buvęs kaimas Kaliningrado srityje, 4 km į rytus nuo Nemunyno, prie Nemunyno, Timbros ir Lauknės santakos.

## Istorija

Kaimas įsikūrė vietovėje, apsuptoje vandens – iš šiaurės jį ribojo Lauknė, iš vakarų – Timbros upė, iš pietryčių – pelkė. Priklausė Lauknų parapijai. Po 1945 m. kaimas sunyko.

## Šaltiniai

## Nuorodos
*
Tyrava

:: *Į šiaurę nuo šio kaimo buvo [[Prūsų Tyrava]]*.

**Tyrava** (arba ***Vokiečių Tyrava***, , nuo 1946 m. ***Ivancovas***, ) – buvęs kaimas Kaliningrado srityje, 11 km į pietryčius nuo Šventapilės. Buvęs bažnytkaimis, po II pasaulinio karo atsidūręs pasienyje su Lenkija.

## Istorija

Vietovė *Thirow* paminėta 1262 m., nuo 1412 m. minima bažnyčia. XVIII a, buvo karališkasis kaimas, XX a. pradžioje – valsčiaus centras. Pro kaimą ėjo geležinkelis, čia buvo geležinkelio stotis, po 1945 m. jis išardytas.

## Šaltiniai

## Nuorodos
*
Tovė

**Tovė** (, nuo 1946 m. ***Zalivinas***, ) – buvęs kaimas Kaliningrado srityje, pietrytinėje Kuršmarių pakrantėje abipus Tovės upės žiočių, 6 km į pietus nuo Įsės, 5 km į šiaurę nuo Gilijos. Sausuma pasiekti Tovės neįmanoma.

## Istorija

Minima nuo 1540 m. kaip žvejų gyvenvietė. 1785 m. buvo šatulinių valstiečių kaimas. Priklausė Lapynų, vėliau – Įsės parapijai. XX a. pradžioje buvo didelė gyvenvietė (1905 m. – 811 gyventojų, daugiausia 670 lietuvių), veikė mokykla. Užėjus sovietams, po 1945 m. čia apgyvendinti žvejai nuo Azovo ir Juodosios jūros pakrančių, 1947 m. įkurtas I. Muromeco žvejų kolūkis, tačiau nevalomas upės žiotis užnešė sąnašos ir kolūkis 1954 m. išsikėlė ir kaimas sunyko.

## Šaltiniai

## Nuorodos
* 
*
Tovė (reikšmės)

**Tove** vadinti objektai dabartinėje Kaliningrado srities teritorijoje:
* Tovė, kaimas;
* Tovė (upė);
* Tovės ežeras;
* Tovės valsčius.
Tovelninkai

**Tovelninkai** (, nuo 1938 m. *Tawellenbruch*; nuo 1946 m. ***Biserovas***, ) – buvęs kaimas Kaliningrado srityje, 2 km į pietryčius nuo Kryžionų, prie Tovelės upės ir Kryžionų kanalo.

## Istorija

1874–1945 m. veikė Tovelninkų valsčius. Kaimas priklausė Kryžionų parapijai, po 1945 m. sunyko.

## Šaltiniai

## Nuorodos
*
Trakiniai (Danilevskojė)

**Trakiniai** (, nuo 1938 m. *Tannenschlucht*; nuo 1946 m. ***Danilevskojė***; ) – buvusi gyvenvietė Kaliningrado srityje, 2 km į rytus nuo Tamoviškių, dešiniajame Pisos krante.

## Istorija

Buvusi nedidelė gyvenvietė, pro kurią XX a. ėjo siaurasis geležinkelis, čia buvo jo stotelė. Sovietmečiu kaimas sunyko.

## Šaltiniai

## Nuorodos
*
Taurutėnai

**Taurutėnai** (, nuo 1938 m. *Tauern*; nuo 1946 m. ***Krotai***, ) – buvęs kaimas Kaliningrado srityje, 2 km į šiaurę nuo Argininkų, prie Įsruties–Tilžės geležinkelio.

## Istorija

Priklausė Jurgaičių parapijai, buvo Eromaičių valsčiuje.

## Šaltiniai

## Nuorodos
*
Taurupėnai

**Taurupėnai** (, nuo 1946 m. ***Mežrečė***, ) – buvęs kaimas Kaliningrado srityje, 2 km į rytus nuo Pienbūdės, kairiajame Angrapės krante greta sienos su Lenkija.

## Istorija

Buvusi dvarvietė, priklausiusi Darkiemio parapijai. Sovietmečiu sunyko.

## Šaltiniai

## Nuorodos
*
Pavariai (reikšmės)

**Pavariais** vadinamos gyvenvietės:

## Lietuva
* Pavarės Anykščių rajone;
* Pavariai Šalčininkų rajone.

## Rusija

Kaliningrado srityje:
* Pavariai (Marksovas) Polesko rajone.
Nikolajus Kunas

**Nikolajus Kunas** (; 1877 m. gegužės 21 d. – 1940 m. spalio arba vasario 28 d.) – rusų istorikas, rašytojas, pedagogas, enciklopedininkas. Labiausiai žinomas dėl savo knygos „Senovės Graikijos legendos ir mitai“. Kai kurie jo kūriniai yra išversti į lietuvių kalbą.

## Biografija
N. Kunas gimė 1877 m. gegužės 21 d. Maskvoje, Rusijos imperijoje. Gimė gana pasiturinčioje šeimoje: tėvas – Albertas Francevičius buvo išsilavinęs žmogus, besidomintis tiksliaisiais mokslais bei rusų kultūra, motina – Antonina Nikolajevna – didikų kilmės pianistė, P. Čaikovskio ir A. Rubinšteino mokinė. 

1903 m. baigė Maskvos universiteto istorijos-filologijos fakultetą, dirbo Tverės moterų mokytojų seminarijoje. 1905 m. įsidarbino Berlyno universitete, ten dirbo kartu su žymiu vokiečių istoriku bei egiptologu Eduardu Mejeriu, tačiau 1906 m. vėl grįžo į Tverę, skaitė paskaitas Tverės universitete.  

1911–1912 m. vadovavo rusų mokytojų ekskursijoms Romoje, skaitė paskaitas apie antikinį meną, Romos Forumą bei Palatiną Romos muziejuose. 1914 m. parašė savo pirmąją knygą, tai pačiais metais parašė ir savo žymiausią knygą „Senovės Graikijos legendos ir mitai“. Nuo 1915 m. – A. Šaniavskio universiteto religijotyros katedros profesorius. XX a. trečiajame dešimtmetyje N. A. Kunas taip pat dėstė Maskvos valstybiniame muzikos technikume.  

1933 m. tapo Didžiosios ir Mažosios tarybinių enciklopedijų redaktoriumi. Nuo 1935 m. iki gyvenimo pabaigos – MFLII profesorius.  

N. Kunas buvo vedęs Jeleną Francevną Roper (1871–1961). Ji buvo anglų-škotų kilmės. Būdama dvyliktas vaikas šeimoje, Jelena Francevna gyveno su pagyvenusiais tėvais. Jos santuokai su enciklopedininku prieštaravo J. Francevnos tėvai, jie grasino atimti iš jos paveldėjimą. Prieš santuoką J. Francevna perėjo iš anglikonybės į stačiatikybę, o kitą dieną po vestuvių pati atsisakė paveldėjimo.  

Mirė 1940 m. spalio arba vasario 28 d. Čerkizovo kaime prieš savo eilinę paskaitą. Palaidotas Čerkizovo kapinėse.    

## Šaltinis

## Nuorodos

* Oficiali svetainė
Tusainiai

**Tusainiai** (, nuo 1946 m. ***Čiapajevas***, ) – buvęs kaimas Kaliningrado srityje, 3 km į pietryčius nuo Ragainės, kairiajame Nemuno krante. Už 1,5 km į rytus nuo kaimo stūkso piliakalnis – Kaukaro kalnas.

## Istorija

Minimas kaip dvaras nuo XV a., XVIII a. – Ragainės valsčiaus bajoriškasis dvaras. XX a. pradžioje priklausė Eisulių valsčiui, tikintieji priklausė Ragainės parapijai. Po 1945 m. kaimas sunyko.

Tusainiuose gyveno ir dirbo mokytojas, raštijos darbuotojas Endrikis Radžiūnas.

## Šaltiniai

## Nuorodos
*
Penkulės valsčius

**Penkulės valsčius** () – valsčius pietvakarių Latvijoje, Žiemgaloje, Duobelės savivaldybėje. Centras – Penkulė. 2024 m. jame gyveno 795 žmonės. Valsčiuje yra Kamradžų piliakalnis.

## Istorija
1945 m. valsčiuje buvo įkurta kaimo taryba, o 1949 m. pats valsčius panaikintas. 1990 m. Penkulės kaimas ir apylinkės vėl perorganizuotos į valsčių.

## Gyvenvietės ir gyventojai
Didžiausios gyvenvietės yra Penkulė, Balduonos, Ezeriniai, Skujainė, Alavė, Sėjos, Vecvagarės ir Abelės.

### Demografiniai duomenys

## Šaltiniai
Zebrenės valsčius

**Zebrenės valsčius** () – valsčius pietvakarių Latvijoje, Žiemgaloje, Duobelės savivaldybėje. Centras – Zebrenė. 2024 m. jame gyveno 413 žmonių.

## Istorija
Iki 1925 m. buvo vadinamas **Rengės valsčiumi** (*Reņģes pagasts*, pavadintas vietinio dvaro vardu).

1945 m. valsčiuje buvo įkurta kaimo taryba, o 1949 m. pats valsčius panaikintas. 1975 m. Zebrenės kaimas panaikintas, jo teritorija prijungta prie Bikstų kaimo. 1989 m. lapkričio 30 d. Zebrenė atkurta. 1990 m. Zebrenė ir apylinkės vėl perorganizuotos į valsčių. 1995 m. pakeistos ribos su Ylės valsčiumi.

## Gyvenvietės ir gyventojai
Didžiausia gyvenvietė ir administracinis centras – Zebrenė.

### Demografiniai duomenys

## Šaltiniai
Liškiavos liepa

**Liškiavos liepa** arba **Paklėštarės liepa** – išskirtinė, daugiakamienė liepa, auganti Varėnos rajone, Merkinės seniūnijoje, Liškiavoje, šalia kelio . Gerai matoma Liškiavos alkakalnio rytų pusės papėdėje, pakopiniame šlaite, prie apžvalginės aikštelės. Pažymėta informaciniu ženklu. Nuo liepos atsiveria vaizdas į tiltą per Krūčių (už 100 m į pietryčius) ir Liškiavos bažnyčią su vienuolynu. Teritorija priklauso Dzūkijos nacionaliniam parkui, Liškiavos kraštovaizdžio draustiniui.

Neįprastą liepos vaizdą suformavo perkūnas, ją perlaužęs pusiau. Arboristų vertinimu (2014 m.), kamienas išlūžo maždaug prieš 20 metų. Aplink motininį kamieną susiformavusi daugybė kloninių atžalų. Gamtininkas Henrikas Gudavičius apie šį medį atsiliepė: „Atrodo ši liepa gana keistai: kamieno visai nematyti, liemuo irgi neaiškus, užtat kelminės atžalos labai storos, išsikerojusios iš visų pusių. Jau labai seniai trenkė perkūnas į aukštą Paklėštarės liepą, perlaužė pusiau, todėl viršūnės nėra, ir iš toliau žvelgdamas nesuprasi, kodėl šis medis toks platus“. Savo vardą liepa gavo nuo lenkiško žodžio „klasztor“, kuris reiškia vienuolyną. Senieji gyventojai mena, kad prieškaryje prie šio medžio, kuris buvęs labai aukštas, buvo prikalta graži koplytėlė su Švč. Marijos atvaizdu. Visi pakeleiviai čia sustodavo ir nusilenkdavo, kepures nusiėmę. Sovietmečiu koplytėlė buvo nuplėšta. Paminklinį medį liškiaviškiai vadina Paklėštarės liepa, o ne Liškiavos, nes auga prie alkakalnio, kur kadaise stovėjusi bažnyčia.

## Pagrindiniai duomenys

Liškiavos liepa paskelbta saugoma Lietuvos Respublikos aplinkos ministro 2016 m. vasario 8 d. įsakymu Nr. D1-88. 
* Rūšis: mažalapė liepa (*Tilia cordata*)
* Kamieno (motininio) apimtis 1,3 m aukštyje: 6,5 m
* Aukštis: nepateikiama
* Kamienai: daugiakamienis
* Amžius: virš 400 metų

## Šaltiniai

## Nuorodos

* Liškiavos liepa *lietuvosgamta.lt*
* Liškiavos liepa *pamatyklietuvoje.lt*
* Atrask Lietuvos saugomas teritorijas. Liškiavos liepa *saugoma.lt*
Akoma

**Akoma** (, v. keres. *Áakʼu*) – kaimas (pueblas) Jungtinėse Amerikos Valstijose, vidurio vakarų Naujojoje Meksikoje, 89 km į pietvakarius nuo Albukerkės, Valensijos apygardoje. Gyvenvietė įsikūrusi ant 109 m aukščio smiltainio atlikuonio, pastatyta terasomis iš plaušplyčių ir akmens. Gyventojai nuo seno verčiasi žemės ūkiu (aplinkinėse lygumose) ir keramika.

Manoma, kad Akoma yra seniausiai nuolat gyvenama JAV vieta (nuo X a.). Gyvenvietę 1540 m. aprašė konkistadoras Fransiskas Vaskesas de Koronadas ir įvardijo ją kaip puikiausią gynybinę tvirtovę pasaulyje. 1629–1641 m. pastatyta masyvi Šv. Sebastijono Karaliaus misija. 9 metrų ilgio sijos misijos pastatui atgabentos iš Seboljitos kalnų, stūksančių už 50 km, ir užvilktos į pueblą. Dabar į Akomą veda iškalti laiptai, nutiestas kelias automobiliams.

Akomos pueblas patenka į Akomos indėnų rezervaciją. Vietovės pavadinimas vakarų keresų kalba reiškia „baltojo akmens žmonės“. Už 5 km į šiaurės rytus nuo Akomos stūkso Užburtoji Mesa – 130 m aukščio kitas atlikuonis, indėnų laikomas dievų buveine.


45 Acoma Pueblo alley.jpg|Pueblo gatvelė
Acoma Pueblo street.jpg|Pueblo gatvelė
Avenue in Acoma NM 1919.jpg|Akoma 1919 m.
Acoma Pueblo 286.JPG|Namas
Acoma Pueblo New Mexico.jpg|Misijos bažnyčia
Haaku Museum tour bus Plaza Acoma Pueblo NM.jpg|Skulptūros prie muziejaus


## Taip pat skaitykite
* Pueblai

## Šaltiniai
Penkulė

**Penkulė** () – kaimas Latvijoje, Duobelės savivaldybėje. Penkulės valsčiaus centras. Jis yra už 22 km nuo savivaldybės centro – Duobelės. 2021 m. kaime gyveno 284 žmonės.

Penkulėje veikia valsčiaus administracija, pradinė mokykla, kultūros namai, biblioteka, paštas, sveikatos priežiūros įstaiga, parduotuvė, liuteronų bažnyčia. Į pietus nuo kaimo yra aerodromas. Penkulės liuteronų bažnyčia yra vietinės reikšmės architektūros paminklas.

## Istorija
Gyvenvietė pirmą kartą paminėta 1272 m. vokiečių istoriniuose šaltiniuose, kur jos pavadinimas buvo *Wanpen*. Vėliau aplink buvusį Penkulės dvarą (*Pankelhof*) susiformavo šiuolaikinė gyvenvietė.

## Gyventojai

### Demografiniai duomenys

## Galerija

Vaizdas:Penkules pagasta kultūras nams.jpg|Penkulės valsčiaus kultūros namai
Vaizdas:Penkules luterāņu baznīca 2.jpg|Liuteronų bažnyčia
Vaizdas:Penkules luterāņu baznīca 1.jpg|Liuteronų bažnyčia
Vaizdas:Penkules baznīcas tornis.jpg|Bažnyčios bokštelis

## Išnašos
Balduonos

**Balduonos** () – kaimas Latvijoje, Duobelės savivaldybėje, Penkulės valsčiuje. Jis yra rytinėje savivaldybės dalyje, 18 km nuo savivaldybės centro – Duobelės. 2005 m. jame gyveno 43 žmonės.

## Išnašos
Merkinės tiltas per Merkį

**Merkinės tiltas per Merkį** – automobilių transporto tiltas, nutiestas kelyje  per Merkį, už 2,5 km (tiesia linija) į pietryčius nuo žiočių – santakos su Nemunu ir Merkinės tiltu per Nemuną. Tiltas stovi Varėnos rajone, Merkinės seniūnijoje, skiria miškingas Jablanavo ir Merkinės kaimų teritorijas.

Tiltas metalinis, sijinis, pastatytas 1955 m. Jis 100,6 m ilgio, karpytos sistemos, dviejų eismo juostų, su abiem šalitilčiais. Statinys dviejų tarpatramių, iš kurių vienas kerta pagrindinę upės vagą, kitas – senvagę. Vidurinę atramą sudaro trys apvalaus skerspjūvio gelžbetoninės kolonos, viršuje apjungtos rygeliu. Į tarpinės atramos rygelį ir užpiltinius ramtus atremtos plieninės sijos.

## Istorija

XVIII a. pabaigoje sudarytame Merkinės detalios būklės plane pažymėti du keltai, skirti susisiekimui Gardino kelyje per Merkį ir kelyje į užnemunę per Nemuną.

Pirmasis tiltas per Merkio slėnį už 3 km nuo žiočių pastatytas kelyje iš Merkinės į Ratnyčią prieš Pirmąjį pasaulinį karą. Rusijos kariuomenei jis buvo reikalingas perdislokuoti pajėgoms į Gardiną. Statinys buvo 198 m ilgio, virš 10 m aukščio. 1917 m. tiltą sugriovė ledonešis, kuomet Nemuno vanduo nustūmė ledus į Merkio slėnį. Kraštą okupavus Vokietijos kariuomenei, tiltas buvo atstatytas su lytlaužomis iš abiejų pusių. Tokiu būdu tiltas buvo labiau apsaugotas nuo Merkio ir nuo Nemuno ledų.

Tiltas daugelį kartų rekonstruotas. „Lietuvos aidas“ 1935 m. rašė apie statomą tiltą per Merkį: 

1938 m. spaudoje pasirodė neigiamų pranešimų apie šį tiltą: 

Šalia dabartinio tilto, vagos aukštupyje, išlikę buvusių tiltų atramų liekanos.

## Galerija

Merkinės tiltas, Merkio ženklas.jpg|Tiltas žiemos mėnesį
Merkinės tiltas per Merkį. Krantas.jpg|Krantinė atrama
Merkinės tiltas, Merkys. Kolonos.jpg|Kolonų atrama su rygeliu
Merkinės tiltas per Merkį. Perdanga.jpg|Perdangos konstrukcija


## Išnašos
Merkinės tiltas (reikšmės)

**Merkinės tiltas** – nevienareikšmė sąvoka, kuria apibūdinami keli tiltai:
 
* Merkinės tiltas – tiltas per Nemuną Merkinėje, Varėnos raj., kelyje ,
* Merkinės tiltas per Merkį – tiltas per Merkį Merkinės seniūnijoje, Varėnos raj., kelyje ,
* Merkinės tiltas (Šalčininkai) – tiltas per Merkį Šalčininkų raj., Merkinės kaime, kelyje 
* Merkinės–Česukų tiltas – pėsčiųjų ir dviratininkų tiltas per Merkį tarp Merkinės ir Česukų, Varėnos raj. (projektuojamas).

## Šaltiniai
Kel'el Ware

**Kelelas Veiras** (, g. ) – JAV krepšininkas, rungtyniaujantis NBA lygoje besivaržančioje Majamio „Heat“ komandoje. Žaidė universitetinį krepšinį Indianos „Hoosiers“ ir Oregono „Ducks“ komandose.

## Karjera universitete
2021 m. rugpjūčio 9 d. įsipareigojo žaisti universitetinį krepšinį Oregono universiteto komandoje.

2023 m. balandį Veiras persikėlė į Indianos „Hoosiers“ komandą. Po sezono paskelbė, jog dalyvaus 2024 m. NBA naujokų biržoje, atsisakydamas likusios teisės žaisti universitetinį krepšinį.

## Profesionali karjera

### Majamio „Heat“ (2024–dabar)
2024 m. NBA naujokų biržoje Majamio „Heat“ pasirinko jį 15-uoju šaukimu. 2024 m. liepos 2 d. pasirašė naujoko sutartį.

2024 m. spalio 23 d. Veiras debiutavo rungtynėse su Orlando „Magic“.

## Statistika

### NBA
#### Reguliarusis sezonas

#### Atkrintamosios varžybos

### Universitetas

|-
| style="text-align:left;"|2022–23
| style="text-align:left;"|Oregonas
| **35** || 4 || 15.8 || .457 || .273 || **.712** || 4.1 || .5 || .4 || 1.3 || 6.6
|-
| style="text-align:left;"|2023–24
| style="text-align:left;"|Indiana
| 30 || **30** || **32.2** || **.586** || **.425** || .634 || **9.9** || **1.5** || **.6** || **1.9** || **15.9**
|- class="sortbottom"
| style="text-align:center;" colspan="2"|Karjera
| 65 || 34 || 23.3 || .538 || .337 || .660 || 6.7 || 1.0 || .5 || 1.6 || 10.9
|}
## Apdovanojimai ir pasiekimai
### NBA
* Antrosios NBA simbolinės naujokų komandos žaidėjas (2025 m.)
## Išnašos

## Nuorodos
* Kel'el Ware NCAA profilis „Sports Reference“
Tokie smulkūs dalykai

**Tokie smulkūs dalykai** () – 2024 m. istorinė drama. Režisierius Tim Mielants, o scenaristas – Enda Walsh. Filmas pastatytas pagal 2021 m. Claire Keegan romaną. Vaidina Cillian Murphy, Eileen Walsh, Michelle Fairley, Emily Watson, Clare Dunne ir Helen Behan. Filmo siužeto centre – liūdnai pagarsėję Magdalenos prieglaudos namai Airijoje.

Filmo premjera įvyko 2024 m. vasario 15 d. Tarptautiniame Berlyno kino festivalyje. Jis sulaukė teigiamų kritikų atsiliepimų.

## Vaidmenys

: *Aktorius – veikėjas*

* Cillian Murphy – *Bill Furlong*
* Eileen Walsh – *Eileen Furlong*
* Michelle Fairley – *Mrs. Wilson*
* Clare Dunne – *Carmel*
* Helen Behan – *Kehoe*
* Emily Watson – *Mary*

## Filmo gamyba
2023 m. kovą paaiškėjo, kad filmą režisuos Tim Mielants pagal Enda Walsh scenarijų. Tą patį mėnesį prasidėjo pagrindiniai filmavimo darbai, kurie Viklou grafystėje turėjo trukti keturias savaites.

## Atsiliepimai
Recenzijų suvestinėje „Rotten Tomatoes“ 93 % iš 97 kritikų atsiliepimų yra teigiami, o vidutinis įvertinimas – 7,7/10. „Metacritic“, kuri naudoja svertinį vidurkį, remdamasi 28 kritikais, filmui skyrė 82 balus iš 100 galimų, o tai reiškia, kad filmas sulaukė „visuotinio pripažinimo“.

## Nuorodos
* 
* 
* 
## Išnašos
Žemaitijos ledynmetis

**Žemaitijos ledynmetis** – šalto klimato laikotarpis dabartinės Lietuvos teritorijoje, prasidėjęs prieš ~360 tūkst. m. ir pasibaigęs prieš ~250 tūkst. m. Būtėnų tarpledynmetis jį skiria nuo Dainavos ledynmečio, o Snaigupėlės tarpledynmetis – nuo Medininkų ledynmečio. Teigiama, kad panašių apledėjimų būta ir kituose Europos kraštuose, kaip antai Vakarų Europoje (Drentės), Rytų Europos lygumoje (Dniepro).

Šio kvartero periodo vidurinio pleistoceno ledynmečio nuogulų vidutinis storis siekia 23,42 m, tačiau kai kur pasitaiko iki 169,5 m. Nuogulų aptinkama praktiškai visoje šalies teritorijoje. Slinkdami ledynai į Lietuvą atnešė riedulių iš pietryčių Suomijos (rapakivio granitų), taip pat Vyborgo, Hoglando salos (kvarcinių porfyrų).

Išskiriami šie Žemaitijos ledynmečio nuogulų komponentai: rudas moreninis priemolis ir priesmėlis su žvirgždu, gargždu bei rieduliais, žvirgždas, smėlis, molis, akvaglacialinis gargždas ir aleuritas. Moreniniuose priemoliuose gausu paleozojaus uolienų nuotrupų.

## Išnašos
Eida (Oklahoma)

**Eida** () – miestas Jungtinėse Amerikos Valstijose, vidurio pietų Oklahomoje, prie Klir Bogi Kriko upelio, 110 km į pietryčius nuo Oklahoma Sičio. Pontotoko apygardos centras. Praeina Talsos–Dalaso geležinkelis. Plastiko, automobilių dalių, žemės ūkio įrangos, drabužių pramonė. Apylinkėse išgaunama nafta, kasamas molis, smėlis, klintis (naudojama stiklo, cemento gamyboje). Netoliese yra Roberto S. Kero vandens tyrimų centras. Veikia Rytų Vidurio universitetas (nuo 1909 m.), indėnų čikasų administracija.

2020 m. 54,3 % miesto gyventojų buvo baltieji, 16,9 % – indėnai, 15,0 % – mišrios kilmės, 7,8 % – lotynoamerikiečiai, 4,2 % – afroamerikiečiai, 1,8 % – azijiečiai.

## Istorija
1889 m. čia įsikūrė paštininkas Viljamas Dž. Ridas ir pavadino vietovę savo dukters Eidos garbei. 1900 m. atitiestas geležinkelis, suklestėjo prekyba gyvuliais ir grūdais. Nuo 1907 m. – apygardos centras. Eida išaugo apylinkėse radus naftos.

## Šaltiniai
Adamsas (Masačusetsas)

**Adamsas** () – miestas Jungtinėse Amerikos Valstijose, šiaurės vakarų Masačusetse, Greiloko kalno papėdėje, prie Husiko upės, 24 km į šiaurę nuo Pitsfildo. Praeina Pitsfildo–Beningtono plentas. Turizmas. Šalia stūkso aukščiausias valstijoje Greiloko kalnas, ant jo įrengtas karo memorialas. Šalia – slidinėjimo kurortas. Apylinkėse yra valstijos miškų, parkų. Yra kvakerių susirinkimų rūmai (1784 m.), sufražistės Suzanos B. Entoni gimtasis namas.

2000 m. 98,0 % gyventojų buvo baltieji, 0,8 % – lotynoamerikiečiai, 0,9 % – mišrios kilmės.

## Istorija
Gyvenvietę (tuomet vadintą Ist Husaku) 1766 m. įkūrė kvakeriai. 1778 m. pervadinta JAV revoliucijos didvyrio Samuelio Adamso garbei. Pradėtos kasti klintys, marmuras, ant upės įrengta hidroelektrinė leido plėtoti tekstilės ir popieriaus pramonę.

## Šaltiniai
Aktualioji sakinio skaida

**Aktualioji sakinio skaida**, arba **funkcinė sakinio perpektyva** – sakinio skaidymas atsižvelgiant į skirtingą jo dalių informacijos krūvį.

Informuojanti apie iš situacijos ar konteksto žinomus arba numanomus dalykus sakinio atkarpa vadinama tema, o naują informaciją perteikianti atkarpa – rema. Tos pačios sintaksinės struktūros sakinį aktualiosios skaidos atžvilgiu galima vertinti įvairiai. Jei sakinyje *Mergina pasodino gėlę* siekiama pasakyti, ką padarė iš konteksto žinomas žmogus, tai *mergina* – tema, o *pasodino gėlę* – rema. Bet jeigu turėtas tikslas perteikti informaciją, kad veiksmą atliko ne kas kitas, o minėtasis žmogus, tuomet tema – *pasodino gėlę*, o rema – *mergina* (tokiu atveju lietuvių kalboje įprastesnė žodžių tvarka būtų *Gėlę pasodino mergina*). Aktualioji sakinio skaida lietuvių kalboje dažniausiai perteikiama intonacija ir žodžių tvarka. Norint akcentuoti sakinio atkarpą, dažnai pasitelkiamos dalelytės bei parodomieji įvardžiai. Dažniausiai tema (žinoma informacija) eina prieš remą (naują informaciją). Sakytinėje kalboje rema pabrėžiama frazės kirčiu, nurodančiu jos centrą – svarbiausią, pagal prasmę reikšmingiausią žodį.

## Išnašos
Adilabadas

**Adilabadas** (, ) – miestas pietų Indijoje, Telanganos valstijos šiaurėje, 260 km į šiaurę nuo Haidarabado. Įsikūręs miškingoje plynaukštėje tarp Pengangos ir Godavarės upių. Apskrities centras. Praeina Madžario–Nandedo geležinkelis ir Haidarabado–Nagpuro plentas. Žemės ūkio regiono prekybinis centras (ryžiai, kviečiai, sorgai). Kertama mediena (tikmedžiai, juodmedžiai). Kasamos akmens anglys, talkas, klintys.

Netoliese yra Mahūro fortas (XIV–XVI a.).

2011 m. 65,4 % gyventojų buvo hinduistai, 30,6 % – musulmonai, 2,6 % – budistai. Mieste ir apylinkėse be telugų, marathų gyvena ir gondai.

## Istorija
Miesto pavadinimas kildinamas nuo XV a. pab. – XVI a. pr. Bodžpuro sultono Jusufo Adilšacho, nors kitur teigiama, kad gyvenvietė jau seniau vadinta *Edlawāḍa* („jaučių žemė“).

## Šaltiniai